CELEX: 32011D0875
Language: sl
Date: 2011-12-16 00:00:00
Title: 2011/875/EU: Izvedbeni sklep Komisije z dne 16. decembra 2011 o izvzetju nekaterih finančnih storitev v poštnem sektorju na Madžarskem iz uporabe Direktive 2004/17/ES Evropskega parlamenta in Sveta o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (notificirano pod dokumentarno številko C(2011) 9197)  Besedilo velja za EGP

23.12.2011   
            
            
               SL
            
            
               Uradni list Evropske unije
            
            
               L 343/77
            
         IZVEDBENI SKLEP KOMISIJE
   z dne 16. decembra 2011
   o izvzetju nekaterih finančnih storitev v poštnem sektorju na Madžarskem iz uporabe Direktive 2004/17/ES Evropskega parlamenta in Sveta o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev
   (notificirano pod dokumentarno številko C(2011) 9197)
   (Besedilo v madžarskem jeziku je edino verodostojno)
   (Besedilo velja za EGP)
   (2011/875/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (1) ter zlasti člena 30(5) in (6) Direktive,
   ob upoštevanju prošnje, ki je bila poslana prek madžarske pošte Magyar Posta in prejeta 24. junija 2011,
   ob upoštevanju naslednjega:
   I.   DEJSTVA
   
   
               (1)
            
            
               Komisija je 24. junija 2011 prejela prošnjo v skladu s členom 30(5) Direktive 2004/17/ES, ki ji je bila poslana po pošti. Komisija je vlagateljico in madžarski organ, pristojen za konkurenco, 8. avgusta 2011 po elektronski pošti zaprosila za dodatne informacije. Odgovora je prejela 2. in 15. septembra 2011. Prošnja, ki jo je predložila Magyar Posta (v nadaljnjem besedilu: družba Posta), zadeva različne finančne storitve, ki jih opravlja družba Posta, in je sestavljena iz dveh delov: plačilne storitve in storitve, opravljene v imenu drugih finančnih institucij. Vsak del se nanaša na različne finančne storitve, ki jih je družba Posta razporedila v naslednja poglavja:
               
                  Plačilne storitve
               
               
                           1.
                        
                        
                           Obstoječe lastne storitve:
                           
                                       1.1
                                    
                                    
                                       storitve, ki omogočajo polog gotovine na plačilni račun (plačila računov in ekspresna plačila računov);
                                    
                                 
                                       1.2
                                    
                                    
                                       storitve, ki omogočajo gotovinske dvige s plačilnega računa (storitev dostave gotovine in storitev izplačila pokojnine);
                                    
                                 
                                       1.3
                                    
                                    
                                       storitve denarnih nakazil (notranje denarno nakazilo, mednarodno denarno nakazilo in denarno nakazilo Western Union – opravljeno v imenu drugih).
                                    
                                 
                     
                           2.
                        
                        
                           Storitve računov in povezane plačilne storitve, katerih izvajanje se načrtuje v prihodnosti:
                           
                                       2.1
                                    
                                    
                                       storitve, ki omogočajo gotovinske pologe na plačilni račun, in vse dejavnosti, ki so potrebne za upravljanje plačilnega računa;
                                    
                                 
                                       2.2
                                    
                                    
                                       storitve, ki omogočajo gotovinske dvige s plačilnega računa, in vse dejavnosti, ki so potrebne za upravljanje plačilnega računa;
                                    
                                 
                                       2.3
                                    
                                    
                                       izvajanje plačilnih transakcij med plačilnimi računi;
                                    
                                 
                                       2.4
                                    
                                    
                                       izdaja plačilnih instrumentov, ki bi nadomestili kartico.
                                    
                                 
                     
                  Storitve, opravljene v imenu drugih oseb
               
               
                           3.1
                        
                        
                           Posredništvo pri transakcijskih računih ter povezanih produktih in storitvah (bančno poslovanje s prebivalstvom in podjetji, ki se izvaja v imenu kreditnih institucij, vključno s sprejemanjem in posredovanjem plačilnih nalogov za izvršitev, ter posredništvo pri vpoglednih vlogah in vezanih vlogah, povezanih z bančnim računom).
                        
                     
                           3.2
                        
                        
                           Kreditno posredništvo, ki se izvaja v imenu kreditnih institucij.
                        
                     
                           3.3
                        
                        
                           Posredništvo in sprejemanje plačilnih kartic, ki se izvaja v imenu kreditnih institucij (kreditne kartice, debetne kartice, sprejemanje bančnih kartic in terminali POS).
                        
                     
                           3.4
                        
                        
                           Posredništvo pri naložbah in namenskih varčevanjih v imenu drugih:
                           
                                       (a)
                                    
                                    
                                       prodaja finančnih instrumentov (državni vrednostni papirji, investicijski skladi in drugi vrednostni papirji);
                                    
                                 
                                       (b)
                                    
                                    
                                       posredništvo pri varčevalnih produktih za gospodinjstva.
                                    
                                 
                     
                           3.5
                        
                        
                           Posredništvo pri zavarovalniških produktih (življenjsko zavarovanje in neživljenjsko zavarovanje).
                        
                     
         
               (2)
            
            
               Glede na prošnjo (2) zajema mreža družbe Posta več kot 2 600 stalnih poštnih uradov. Vendar vsi poštni uradi ne opravljajo vseh storitev iz prošnje (3). Na ozemlju Madžarske trenutno posluje skupno 4 605 podružnic kreditnih institucij. Glede na podatke Giro Zrt ima največ podružnic OTP Bank, tj. 809 podružnic, sledijo pa ji K&H Bank Zrt. (377 podružnic), CIB Bank Zrt. (218 podružnic), Reiffeisen Bank Zrt. (180 podružnic) in Erste Bank Hungary Nyrt. (145 podružnic). Od osmih največjih bank v sektorju kreditnih institucij ima vsaka več kot 100 podružnic, obstaja pa še 22 malih in srednje velikih bank, 10 podružnic kreditnih institucij in 138 kreditnih institucij, ki so bile ustanovljene kot zadruge z največjo kreditno institucijo, ki ima 20–40 podružnic. Z vidika mednarodne primerjave na podlagi podatkov iz modre knjige ECB iz leta 2007 (4) se Madžarska v zvezi s številom podružnic na prebivalca s tem uvršča na sredino lestvice.
            
         II.   PRAVNI OKVIR
   
   
               (3)
            
            
               Opozoriti je treba, da Direktiva 2004/17/ES v skladu s točko (c) člena 6(2) navedene direktive zajema opravljanje finančnih storitev, kot so opredeljene v četrti alinei navedene točke (c), le v primeru, če take storitve opravljajo subjekti, ki opravljajo tudi poštne storitve v smislu točke (b) navedene določbe. Družba Posta je edini naročnik na Madžarskem, ki ponuja storitve, obravnavane v tem sklepu.
            
         
               (4)
            
            
               Člen 30 Direktive 2004/17/ES določa, da se za naročila, katerih namen je omogočiti izvajanje ene od dejavnosti, za katere velja Direktiva, Direktiva ne uporablja, če je dejavnost v državi članici, v kateri se opravlja, neposredno izpostavljena konkurenci na trgih, do katerih dostop ni omejen. Neposredna izpostavljenost konkurenci se oceni na podlagi objektivnih meril, pri čemer se upoštevajo posebne značilnosti zadevnega sektorja. Šteje se, da je dostop neomejen, če država članica pri odpiranju določenega sektorja ali njegovega dela konkurenci izvaja in uporablja ustrezno zakonodajo Skupnosti. Če v Prilogi XI k Direktivi ni navedena ustrezna zakonodaja Skupnosti, kot na primer v zvezi s storitvami, obravnavanimi v tem sklepu, se uporablja drugi pododstavek člena 30(3), ki določa, da „je treba dokazati, da je dostop do zadevnega trga pravno in dejansko prost“.
            
         
               (5)
            
            
               V zvezi s finančnimi storitvami je treba opozoriti, da je bil na ravni Unije sprejet obsežen del zakonodaje za liberalizacijo vzpostavitve in opravljanja storitev v tem sektorju (5). Kar zadeva plačilne storitve, se ugotavlja, da je Madžarska Direktivo 2007/64/ES o plačilnih storitvah v celoti in pravočasno prenesla z Zakonom št. LXXXV/2009 o opravljanju dejavnosti plačilnih storitev.
            
         
               (6)
            
            
               Madžarska izvaja zakonodajo Unije o liberalizaciji pretoka kapitala in svobode opravljanja storitev ter ustrezno zakonodajo o liberalizaciji finančnih trgov. Poleg tega je Madžarska izpolnila zahteve iz akcijskega načrta za finančne storitve. Madžarski trg kreditnih institucij in plačilnih storitev je dobro urejen. V skladu z Zakonom CXII iz leta 1996 o kreditnih institucijah in finančnih podjetjih (zakon o bančništvu) je za opravljanje finančnih in pomožnih storitev potrebno dovoljenje. V skladu z Zakonom št. CXXXVII/2007 o investicijskih družbah in trgovcih z blagom ter predpisih, ki urejajo njihove dejavnosti, lahko naložbene storitve opravljajo le investicijske družbe in kreditne institucije. Zakon št. LX/2003 o zavarovalnicah in zavarovalniških dejavnostih določa, da lahko zavarovalniške dejavnosti izvajajo le zavarovalnice. Družba Posta je pooblaščena za opravljanje finančnih storitev v skladu s to prošnjo, ki jo je predložil madžarski finančni nadzorni organ. Za opravljanje teh storitev se lahko dovoljenje dodeli vsaki instituciji, ki lahko izpolnjuje določbe glede preudarnega delovanja in učinkovitega nadzora. Opravljanje finančnih storitev ali pomožnih dejavnosti teh storitev ter investicijskih in zavarovalniških storitev je prek njihovih podružnic dostopno tudi družbam nerezidentkam, če tem podružnicam v državi, v kateri so ustanovljene, dodeli dovoljenje pristojni nadzorni organ. Zahteva glede obstoja podružnice na Madžarskem ne velja za finančne institucije, ustanovljene v državi članici EGP, ker lahko te institucije opravljajo storitve čezmejno.
            
         
               (7)
            
            
               Ob ustreznem upoštevanju dejstev iz uvodnih izjav 5 in 6 zgoraj je mogoče domnevati, da je pogoj iz člena 30(3) v zvezi s prostim dostopom do trga izpolnjen.
            
         
               (8)
            
            
               Neposredno izpostavljenost konkurenci na določenem trgu je treba oceniti na podlagi različnih meril, od katerih ni nobeno odločilno samo po sebi. V zvezi s trgi, ki jih zadeva ta sklep, je eno od meril, ki jih je treba upoštevati, tržni delež glavnih akterjev na določenem trgu. Druga morebitna merila so lahko stopnja koncentracije na teh trgih in/ali menjave strank. Ker so pogoji za različne dejavnosti, na katere se nanaša ta sklep, različni, je treba pri preučitvi konkurenčnih razmer upoštevati različne razmere na različnih trgih.
            
         
               (9)
            
            
               Čeprav je mogoče v nekaterih primerih predvideti ožjo ali širšo opredelitev trga, natančna opredelitev upoštevnega trga v tem sklepu ni potrebna, če se številne storitve iz prošnje, ki jo je predložila družba Posta, obravnavajo v takšnem obsegu, da ostane rezultat analize enak ne glede na to, ali temelji na ozki ali širši opredelitvi.
            
         
               (10)
            
            
               Ta sklep ne posega v uporabo pravil o konkurenci.
            
         III.   OCENA
   
   
               (11)
            
            
               V prošnji sta navedeni dve različni kategoriji plačilnih storitev: A) obstoječe storitve in B) storitve, katerih uvedba je načrtovana za leto 2012. V oceni, ki je vključena v ta sklep, se bodo upoštevale le obstoječe storitve, ker ni dokazil o tem, kakšen bo učinek načrtovanih storitev, če in ko bodo uvedene.
            
         
               (12)
            
            
               Obstoječe plačilne storitve, ki jih opravlja družba Posta, so storitve, ki omogočajo gotovinske pologe na plačilni račun, in storitve, ki omogočajo gotovinske dvige z bančnega računa, pri čemer ima družba Posta vlogo posrednika, ter storitve denarnih nakazil (storitve domačih in mednarodnih denarnih nakazil, ki jih opravlja družba Posta, ter storitve denarnih nakazil Western Union, pri katerih je družba Posta posrednik).
            
         
               (13)
            
            
               Cilj tega sklepa je ugotoviti, ali so storitve, ki jih ponuja družba Posta, izpostavljene takšni stopnji konkurence (na trgih s prostim dostopom), ki bo tudi ob odsotnosti discipline, ki je bila dosežena s podrobnimi pravili za oddajo javnega naročila iz Direktive 2004/17/ES, zagotovila pregledno in nediskriminacijsko izvajanje javnih naročil družbe Posta za opravljanje zadevnih dejavnosti na podlagi meril, ki omogočajo opredelitev rešitve, ki je v celoti ekonomsko najugodnejša. Zato je treba preučiti, ali lahko banke in druge finančne institucije izvajajo konkurenčni pritisk na družbo Posta.
            
         
               (14)
            
            
               Glavni konkurenti družbe Posta na trgu plačilnih storitev so banke in druge finančne institucije, ki jih določbe Direktive 2004/17/ES ne zajemajo, ker niso naročniki v smislu Direktive in/ali ne opravljajo finančnih storitev skupaj s poštnimi storitvami.
            
         
               (15)
            
            
               Plačilne metode, ki jih ponujajo banke, so na splošno privlačnejše od plačilnih metod, ki temeljijo na papirnih obrazcih in/ali gotovini, ter so splošno razpoložljive. Glede na podatke GfK Hungaria (6) se je število uporabnikov spletnih bančnih storitev do konca leta 2010 v primerjavi s predhodnim letom povečalo za 200 000 in doseglo milijon uporabnikov, pri čemer se stopnja rasti povečuje. Hkrati se glede na isti vir število tistih, ki dajejo prednost osebnemu bančništvu, zmanjšuje – četrtina vseh strank bančnih storitev v podružnicah bank ne uporablja več.
            
         
               (16)
            
            
               Proizvodni trg, kot ga je opredelila vlagateljica, je trg plačilnih storitev, ki jih opravljajo kreditne institucije in drugi ponudniki plačilnih storitev, medtem ko se za zadevni geografski trg šteje celotno ozemlje Madžarske. Madžarski organ, pristojen za konkurenco (GVH), je navedel, da nima na razpolago vseh informacij in podatkov za ustrezno in natančno opredelitev proizvodnega trga, vendar „se bo verjetno sprejela“ opredelitev upoštevnega proizvodnega trga, ki jo je predložila vlagateljica. Kar zadeva geografski trg je GVH v okviru iste izjave o omejitvi odgovornosti, na katero se sklicuje zgoraj, navedel, da „ni seznanjen z nobenim dokazilom, na podlagi katerega se za geografski trg ne bi smelo šteti celotno ozemlje Madžarske“.
            
         
               (17)
            
            
               Za namene tega sklepa ne bo v okviru trga plačilnih storitev uvedeno nobeno dodatno razlikovanje med posameznimi maloprodajnimi in veleprodajnimi proizvodnimi trgi, ker je rezultat analize bolj ali manj enak ne glede na to, ali temelji na ožji ali širši opredelitvi
            
         
               (18)
            
            
               Madžarski organ, pristojen za konkurenco, v zvezi s stopnjo koncentracije na trgu plačilnih storitev navaja, da se predvideva, da imajo „5 do 6 glavnih bank in družba Magyar Posta na področju plačilnih storitev za prebivalstvo zelo velik skupni tržni delež in verjetno pokrivajo večino trga“. Na veleprodajnem trgu je stopnja koncentracije predvidoma manjša zaradi prisotnosti več drugih finančnih institucij.
            
         
               (19)
            
            
               Te storitve omogočajo strankam plačevanje kupljene storitve ali blaga. Uporabljajo jih posamezniki za izpolnjevanje plačilnih obveznosti, pri čemer se uporabljajo zlasti za plačila storitev javnih podjetij, telekomunikacijskih storitev, finančnih storitev, zavarovalniških storitev, storitev dostave na dom, plačevanje davkov itd.
            
         
               (20)
            
            
               Glavni dejavnik pri opredelitvi upoštevnega proizvodnega trga je določitev področja uporabe nadomestnih produktov, tj. nadomestnih možnosti, ki jih ima stranka za izpolnjevanje plačilnih obveznosti. Zato upoštevni proizvodni trg po mnenju vlagateljice zajema gotovinske pologe na bančne račune v bankah ali prek bankomatov (BA) (7), plačila s karticami in nakazila med bančnimi računi (preprosta nakazila in samodejna nakazila v breme).
            
         
               (21)
            
            
               Kar zadeva zamenjavo plačilnih metod, je madžarski organ, pristojen za konkurenco (GVH), potrdil, da „glavna javna podjetja in drugi ponudniki storitev običajno svojim strankam ponujajo različne plačilne metode, pri čemer je mogoča enostavna zamenjava teh metod. Prav tako se zdi, da je prisoten trend prepričevanja strank, naj uporabljajo elektronske plačilne metode namesto metod, ki temeljijo na papirnih obrazcih in gotovini“. V zvezi s tem je treba opozoriti na večjo uporabo spletnega bančništva. Vendar v skladu z uvodno izjavo 9 zgoraj natančna opredelitev v tem sklepu ni potrebna.
            
         
               (22)
            
            
               Tržni delež družbe Posta na področju storitev, ki omogočajo gotovinske pologe na plačilni račun, izračunan kot odstotek celotnega trga, kot je bil opredeljen, je leta 2007 znašal (8) 3,91 %, leta 2008 3,88 % in leta 2009 4,14 %. V zvezi z obsegom in vrednostjo je treba opozoriti, da sta se leta 2009 število transakcij družbe Posta in njihova vrednost v primerjavi s predhodnima letoma zmanjšala (9).
            
         
               (23)
            
            
               Brez poseganja v konkurenčno pravo je treba te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci.
            
         
               (24)
            
            
               Za storitve, ki omogočajo gotovinske dvige, je značilno, da imetnik računa odobri plačilo s svojega plačilnega računa po naročilu tretje strani. Področje uporabe teh storitev trenutno vključuje storitev dostave gotovine in storitev plačila pokojnine. Glavni izvajalci plačil so državna blagajna in občinske uprave, ki uporabljajo ta sistem za plačevanje družinskih dodatkov, socialnih prejemkov, nadomestil za brezposelnost itd. Pri plačilih iz državne blagajne lahko prejemnik izbira med možnostjo nakazila zneskov na bančni račun in možnostjo, da prejme gotovino prek dostave po pošti. V primeru plačila pokojnine lahko prejemniki izberejo tudi možnost, pri kateri jim je en del zneska nakazan na račun, drugi del pa jim je dostavljen v gotovini. Prav tako je mogoče, da se dostava gotovine po pošti kadar koli zamenja z bančnim nakazilom, pri čemer je potrebno predložiti le zahtevek centralni upravi za nacionalno pokojninsko zavarovanje.
            
         
               (25)
            
            
               Madžarska prek nacionalne banke izvaja politiko, katere cilj je zmanjšanje obsega gotovinskih transakcij ter spodbujanje razvoja elektronskih plačilnih metod in povezane infrastrukture. Gospodarske družbe morajo opravljati plačila prek plačilnih računov, plače javnih uslužbencev pa se plačujejo na bančne račune. Glede na študijo (10), ki jo je nedavno izvedla madžarska nacionalna banka, se zdaj polovica pokojnin, ki jih zagotavlja država, ne plačuje po pošti, poleg tega pa sta se število in skupna vrednost pokojnin, plačanih prek družbe Posta, glede na prošnjo (11) v zadnjih letih postopno zmanjševala.
            
         
               (26)
            
            
               Na podlagi navedenih razlogov se nakazila plačil med plačilnimi računi (enostavno nakazilo in skupinska nakazila), gotovinski dvigi z bančnimi karticami na bančnih avtomatih in terminalih POS (12) ter gotovinski dvigi na banki štejejo za upoštevni proizvodni trg za storitve, ki omogočajo gotovinske dvige s plačilnega računa.
            
         
               (27)
            
            
               V primeru zgoraj navedenih storitev se lahko plačila med plačilnimi računi (enostavne transakcije in skupinska nakazila, kadar so plačila z enega računa nakazana več osebam), ki so namenjena osebam z bančnim računom, štejejo za nadomestne produkte. Tudi v tem primeru natančna opredelitev v tem sklepu ni potrebna.
            
         
               (28)
            
            
               Tržni delež družbe Posta za storitve, ki omogočajo gotovinske dvige s plačilnega računa, izračunan kot odstotek celotne nadomestne storitve, je leta 2007 znašal (13) 2,44 %, leta 2008 2,49 % in leta 2009 2,61 %. V zvezi z obsegom in vrednostjo je treba opozoriti, da sta se število transakcij družbe Posta in njihova skupna vrednost v zadnjih treh letih, za katera so na voljo podatki, tj. leta 2007, 2008 in 2009, zmanjševala (14).
            
         
               (29)
            
            
               Brez poseganja v konkurenčno pravo je treba te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci.
            
         
               (30)
            
            
               Storitev denarnega nakazila, ki jo opravlja družba Posta, se na splošno uporablja za plačila med posamezniki. Zadevne storitve so domača denarna nakazila in mednarodna denarna nakazila, ki jih samostojno opravlja družba Posta, ter denarno nakazilo Western Union, ki so na voljo na nacionalni in mednarodni ravni ter ponujajo metodo za pošiljanje denarja v realnem času.
            
         
               (31)
            
            
               V zvezi z domačimi nakazili, ki jih družba Posta opravlja samostojno ali v imenu Western Union, vlagateljica meni, da so transakcije med plačilnimi računi nadomestne možnosti za denarna nakazila, če ima prejemnik plačila plačilni račun. Zato bi se trg plačil, izvedenih med računi na Madžarskem, lahko štel za upoštevni proizvodni trg za domača denarna nakazila, čeprav natančna opredelitev ni potrebna.
            
         
               (32)
            
            
               Ustrezno izračunani tržni deleži družbe Posta so bili v letih 2007, 2008 in 2009 manjši od 1 %.
            
         
               (33)
            
            
               V primeru mednarodnih denarnih nakazil so se dejavnosti, ki sta jih opravljali družbi Posta in Western Union, štele za podobne nadomestne proizvode. Poleg tega se plačila prek plačilnih računov štejejo za nadomestljive produkte, zato vlagateljica čezmejna plačila med plačilnimi računi šteje za upoštevni proizvodni trg. Vendar natančna opredelitev upoštevnega trga ni potrebna.
            
         
               (34)
            
            
               Tržni delež družbe Posta, izračunan na tej podlagi, v letih 2007, 2008 in 2009 znaša 0,5 %.
            
         
               (35)
            
            
               Brez poseganja v konkurenčno pravo je treba te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci.
            
         
               (36)
            
            
               Prošnja za izvzetje je povezana tudi z nekaterimi dejavnostmi, ki jih družba Posta izvaja v imenu drugih oseb in so povezane z nekaterimi finančnimi storitvami, pri katerih je družba Posta posrednik.
            
         
               (37)
            
            
               Prošnja za izvzetje vključuje posredništvo pri transakcijskih računih ter povezanih produktih in storitvah, in sicer: bančno poslovanje s prebivalstvom in podjetji, ki ga družba Posta izvaja v imenu kreditnih institucij, vključno s sprejemanjem in posredovanjem plačilnih nalogov v izvršitev, ter posredništvo pri vpoglednih vlogah in vezanih vlogah, povezanih z bančnim računom.
            
         
               (38)
            
            
               Finančne produkte in storitve, ki jih kot posrednik ponuja družba Posta, zagotavljata Erste Bank in OTP Bank. Poleg tega ponuja družba Posta depozitne produkte v svojem imenu.
            
         
               (39)
            
            
               Komisija je v prejšnji praksi (15) različno obravnavala bančno poslovanje s prebivalstvom in bančno poslovanje s podjetji. Bančno poslovanje s prebivalstvom zajema v skladu z opredelitvijo vse bančne storitve za fizične osebe in mikropodjetja, medtem ko bančno poslovanje s podjetji na splošno zajema bančne storitve za velike poslovne stranke ter mala in srednje velika podjetja. Vendar Komisija v prejšnjih sklepih (16) v zvezi z bančnim poslovanjem s prebivalstvom ni sprejela dokončne odločitve o tem, ali posamezni produkti bančnega poslovanja s prebivalstvom pomenijo ločene proizvodne trge oziroma ali je lahko več produktov bančnega poslovanja s prebivalstvom del enotnega upoštevnega proizvodnega trga.
            
         
               (40)
            
            
               Upoštevni proizvodni trg je treba razlikovati glede na stopnjo v distribucijski verigi (na začetku verige – zagotavljanje transakcijskih računov ter povezanih produktov in storitev; ali na koncu verige – posredovanje pri transakcijskih računih ter povezanih produktih in storitvah). Kot upoštevni proizvodni trg za dejavnost posredovanja pri plačilnih računih za prebivalstvo se lahko šteje trg za posredovanje pri transakcijskih računih in depozitnih produktih za prebivalstvo. Kot upoštevni proizvodni trg za dejavnost posredovanja pri plačilnih računih za podjetja se lahko šteje trg za posredovanje pri transakcijskih računih in depozitnih produktih za podjetja. Vendar v skladu z uvodno izjavo 9 tega sklepa upoštevnega trga ni treba opredeliti.
            
         
               (41)
            
            
               Vlagateljica je opredelila geografski trg kot celotno ozemlje Madžarske. Madžarski organ, pristojen za konkurenco (GVH), je potrdil, da „za ta primer vse finančne institucije na Madžarskem izvajajo dejavnosti v celotni državi; pri nobenem vidiku opravljanja finančnih storitev niso ugotovljena regionalna odstopanja“. Poleg tega je bilo v prejšnji praksi Komisije (17) v zvezi s finančnimi trgi ugotovljeno, da je upoštevni geografski trg zaradi različnih konkurenčnih pogojev v posameznih državah članicah in pomembnosti mreže poslovalnic nacionalen.
            
         
               (42)
            
            
               Tržni deleži družbe Posta, izračunani ob upoštevanju zgornjih navedb, so: za transakcijske račune in vloge za prebivalstvo 1,45 % leta 2007, 1,38 % leta 2008 in 1,51 % leta 2009, medtem ko so bili tržni deleži družbe Posta na trgu za transakcijske račune in vloge za podjetja leta 2007, 2008 in 2009 zanemarljivi (0 %). Na podlagi teh podatkov je mogoče ugotoviti, da so nizki tudi tržni deleži za posredovanje pri teh finančnih storitvah.
            
         
               (43)
            
            
               Preostale tržne deleže imajo druge banke in finančne institucije, za katere določbe Direktive 2004/17/ES ne veljajo.
            
         
               (44)
            
            
               Madžarski organ, pristojen za konkurenco (GVH), je pri preiskavi v zvezi z bančnim poslovanjem s prebivalstvom iz leta 2009 (18) ugotovil, da na Madžarskem ni večjih ovir za zamenjavo bančnih računov ter da je stopnja zamenjave transakcijskih računov v primerjavi z drugimi državami članicami EU med največjimi.
            
         
               (45)
            
            
               Prednosti obsežne mreže družbe Posta niso tako izrazite zaradi vedno pomembnejšega spletnega bančništva.
            
         
               (46)
            
            
               Najpomembnejši dejavniki, na podlagi katerih stranke izberejo banko, so v skladu z raziskavo (19) o takšnih dejavnikih zanesljivost in zaupanje, bližina in dostopnost (vključno z dostopnostjo sredstev za dvig gotovine) ter kakovost storitve. Te ugotovitve so bile potrjene tudi z rezultati raziskave (20) o finančnih storitvah in storitvah v zvezi s transakcijskimi računi. Na podlagi tega vira so najpomembnejši vidiki pri izbiri banke stroški in ugled, medtem ko je dostop (tj. obsežna mreža) manj pomemben. Pomembna sta tudi obseg bančnih storitev, zlasti razpoložljivost različnih bančnih storitev, in visoka kakovost storitve. Čeprav ima družba Posta vzpostavljeno obsežno mrežo, vplivajo na izbiro banke druga merila, ki so po mnenju strank pri tem pomembna (ugled banke, bančne storitve, kakovost storitve). Stranke, ki med drugim zahtevajo velik obseg storitev, so zato zadržane glede izbire ali zamenjave bančnega v poštni račun brez storitev, ki so jih navajene.
            
         
               (47)
            
            
               Brez poseganja v konkurenčno pravo je treba te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci.
            
         
               (48)
            
            
               Ta dejavnost pomeni posredovanje posojil tretjih oseb, pri katerem je družba Posta posrednik za več posebnih storitev. Družba Posta ponuja strankam poslovanja s prebivalstvom kreditne proizvode (brez zavarovanja s premičnim ali nepremičnim premoženjem) banke Erste Bank, za podjetja pa kot posrednik za več posebnih storitev ponuja proizvod banke Magyar Fejlesztesi Bank.
            
         
               (49)
            
            
               Zadevne storitve je mogoče razdeliti na veliko različnih načinov glede na dejavnike, kot je namen najema posojila ali tipična stranka (potrošniki, mala in srednje velika podjetja, velika podjetja ali javna uprava). Zato se lahko kreditno posredovanje za prebivalstvo in kreditno posredovanje za podjetja štejeta za ločena proizvodna trga.
            
         
               (50)
            
            
               Proizvodni trg kreditnega posredovanja za prebivalstvo je vlagateljica opredelila kot trg hipotekarnih posojil in osebnih posojil brez omejitev v madžarskih forintih in tujih valutah. Ta opredelitev ni v nasprotju s prejšnjo prakso Komisije (21), v kateri Komisija ni sprejela dokončne odločitve o tem, ali posamezni produkti bančnega poslovanja s prebivalstvom pomenijo ločene upoštevne proizvodne trge oziroma ali je lahko več produktov bančnega poslovanja s prebivalstvom del enotnega upoštevnega proizvodnega trga.
            
         
               (51)
            
            
               Družba Posta ponuja podjetjem le eno vrsto kreditnih proizvodov za podjetja. Ta proizvod običajno ponujajo druge finančne institucije (tj. hranilne zadruge). Družba Posta tega proizvoda ne ponuja v celotni mreži, ampak le na 45 določenih mestih. Upoštevni proizvodni trg za podjetja po mnenju vlagateljice vključuje posojila, ki jih malim in srednje velikim podjetjem ponujajo kreditne institucije. Vendar v skladu z uvodno izjavo 9 zgoraj natančna opredelitev trga v tem sklepu ni potrebna.
            
         
               (52)
            
            
               Geografski trg je zaradi razlogov, ki so skoraj enaki razlogom iz uvodne izjave 41, celotno ozemlje Madžarske.
            
         
               (53)
            
            
               Tržni deleži družbe Posta na opredeljenem trgu posojil za prebivalstvo so bili leta 2007, 2008 in 2009 manjši od 0,5 %, medtem ko so bili tržni deleži na trgu posojil za podjetja v navedenih letih zanemarljivi (0 %). Na podlagi razpoložljivih podatkov je mogoče ugotoviti, da so tržni deleži družbe Posta na teh ozko opredeljenih trgih tako majhni, da bodo njeni tržni deleži na širše opredeljenem trgu še manjši.
            
         
               (54)
            
            
               Preostale tržne deleže imajo druge banke in finančne institucije, za katere določbe direktive za posebne sektorje ne veljajo. Skupni tržni deleži (22) prvih treh konkurentov so leta 2007, 2008 in 2009 znašali: 52,54 %, 51,39 % in 54,27 % na trgu posojil za prebivalstvo ter 42,69 %, 47,36 % in 48,07 % na trgu posojil za podjetja.
            
         
               (55)
            
            
               Brez poseganja v konkurenčno pravo je treba zgoraj navedene dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci.
            
         
               (56)
            
            
               Družba Posta ponuja kreditne kartice, ki jih izdaja Erste Bank Zrt. Ta proizvod je glede pogojev in ponujenih storitev običajna kreditna kartica.
            
         
               (57)
            
            
               Na področju debetnih kartic je družba Posta posrednik za podjetniške in osebne bančne kartice, vezane na transakcijske račune. Ima vlogo posrednika za več posebnih storitev, medtem ko storitev zagotavlja Erste Bank Hungary Nyrt. Pri tem ponuja običajne debetne kartice.
            
         
               (58)
            
            
               V zvezi z sprejemanjem plačilnih kartic so poštni uradi opremljeni s terminali POS, ki omogočajo dvig gotovine z bančnimi karticami. Vlagateljica je navedla, da je mogoče enako storitev (pridobitev gotovine) s stališča strank izvesti pri bančnem okencu ali na drugem terminalu POS, ki ga imajo tretje osebe na drugih mestih, ki niso poštni uradi, zato so proizvodi nadomestljivi.
            
         
               (59)
            
            
               Komisija je v preteklosti različno obravnavala (23) dve glavni dejavnosti, povezani s plačilnimi karticami: izdajo kartic posameznikom in podjetjem ter „pridobitev“ trgovcev, ki sprejemajo plačilne kartice. Poleg tega je Komisija v zvezi z izdajo plačilnih kartic v prejšnjih sklepih (24) obravnavala morebitno razlikovanje med različnimi vrstami kartic, vendar natančna opredelitev na koncu ni bila določena.
            
         
               (60)
            
            
               Brez poseganja v konkurenčno pravo bodo v tem sklepu upoštevani trije proizvodni trgi, in sicer trg za kreditne kartice, trg za debetne kartice in sprejemanje plačilnih kartic.
            
         
               (61)
            
            
               V zvezi s trgom za sprejemanje plačilnih kartic se proizvodni trg, ki ga je opredelila vlagateljica, ne ujema s trgom, ki je bil na splošno opredeljen v prejšnjih sklepih Komisije iz uvodne izjave 59. „Prvotni“ trg za sprejemanje plačilnih kartic vključuje trgovce, ki sprejemajo plačila s karticami. Drug možni trg za sprejemanje plačilnih kartic vključuje banke, ki takšnim trgovcem ponujajo storitve sprejemanja plačilnih kartic. Vendar je družba Magyar Posta verjetno ravnala ustrezno, ker je zagotovila podatke o koncentraciji na podlagi števila delujočih bančnih avtomatov,“ kar je v zadevi Posta potrdil madžarski organ, pristojen za konkurenco (GVH), (25) ob upoštevanju dejstva, da naprave POS delujejo kot bančni avtomati obeh bank, za kateri družba Posta posreduje.
            
         
               (62)
            
            
               V zvezi z geografskim trgom je v prejšnjih zadevah, ki jih je obravnavala Komisija (26), navedeno, da je trg za plačilne kartice nacionalen, čeprav se dopušča, da se lahko trg v prihodnosti razširi. V tem primeru je geografski trg opredeljen kot celotno ozemlje Madžarske.
            
         
               (63)
            
            
               V skladu z opredelitvijo vlagateljice je bil tržni delež družbe Posta od leta 2007 do leta 2009 na trgu za kreditne kartice manjši od 1 %, na trgu za debetne kartice manjši od 3 %, na trgu za sprejemanje plačilnih kartic pa manjši od 6 %.
            
         
               (64)
            
            
               Madžarski organ, pristojen za konkurenco (27), je na podlagi študije, ki jo je nedavno izvedel v sodelovanju z madžarsko nacionalno banko, navedel, da je od skupaj 24 bank, ki izdajajo debetne kartice, skupni tržni delež petih največjih bank pri izdajanju debetnih kartic približno 82 %. Na podlagi podatkov iz istega vira je na trgu za izdajanje kreditnih kartic koncentracija manjša; od 18 bank, ki izdajajo kreditne kartice, je skupni tržni delež sedmih največjih bank 68 %. Poleg tega je v skladu s prošnjo stopnja koncentracije na področju sprejemanja plačilnih kartic visoka, ker tri četrtine vseh bančnih avtomatov upravljajo štiri banke.
            
         
               (65)
            
            
               Glede na majhne tržne deleže družbe Posta in dejstvo, da na tem področju delujejo druge banke in finančne institucije, ki izvajajo konkurenčni pritisk na dejavnost družbe Posta, je ugotovljeno, da je treba brez poseganja v konkurenčno pravo te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci.
            
         
               (66)
            
            
               Ta skupina storitev vključuje prodajo finančnih instrumentov in trženje posebnih naložbenih produktov. Med ponujene finančne instrumente spadajo državni vrednostni papirji, investicijski skladi Erste Befektetesi Zrt, drugi vrednostni papirji in posebne ureditve varčevanja za gospodinjstva v imenu Fundamenta Lakaskassza Zrt. in OTP Lakastakarekpenztar Zrt. kot posrednika.
            
         
               (67)
            
            
               Komisija v prejšnjih zadevah ni dokončno odgovorila na vprašanje, ali posamezne navedene storitve morda spadajo na ločen proizvodni trg (28). Opredelitev v tem primeru ne bo dokončna, ker storitve, ki jih kot posrednik opravlja družba Posta, ne glede na nadomestno opredelitev trga ne povzročajo pomislekov o konkurenci.
            
         
               (68)
            
            
               V zvezi z geografskim obsegom Komisija meni (29), da je večina tržnih segmentov mednarodna, čeprav so bili nekateri analizirani z nacionalnega stališča (30). Natančna opredelitev geografskega trga ne bo določena, pri čemer se bo kot geografski trg v tem primeru štelo ozemlje Madžarske.
            
         
               (69)
            
            
               Tržni delež družbe Posta od leta 2007 do leta 2009 je bil na trgu državnih vrednostnih papirjev manjši od 4 %, na trgu za deleže v investicijskih skladih je znašal od 3 % do 9 %, na trgu obveznic je bil manjši od 2 %, na trgu ureditev varčevanja za gospodinjstva pa je bil manjši od 4 %.
            
         
               (70)
            
            
               Brez poseganja v konkurenčno pravo je treba te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci na naložbenem trgu.
            
         
               (71)
            
            
               Družba Posta ponuja življenjsko zavarovanje v imenu družbe Magyar Posta Eletbiztosito Zrt. in neživljenjsko zavarovanje v imenu družbe Magyar Posta Biztosito Zrt.
            
         
               (72)
            
            
               Komisija je v prejšnjih sklepih (31) različno obravnavala tri široke skupine vrst zavarovanj, in sicer: življenjsko zavarovanje, neživljenjsko zavarovanje in pozavarovanje. Poleg tega je bilo ugotovljeno, da je mogoče življenjsko in neživljenjsko zavarovanje s stališča povpraševanja dodatno razdeliti na toliko posameznih proizvodnih trgov, kolikor je različnih tveganj, ki jih takšna zavarovanja krijejo. V zvezi z življenjskim zavarovanjem je Komisija v prejšnjih sklepih obravnavala naslednjo delitev: individualno življenjsko zavarovanje, skupinsko življenjsko zavarovanje in življenjsko zavarovanje, vezano na enoto investicijskega sklada, ali posamično varstvo, skupinsko varstvo, osebno pokojninsko zavarovanje, skupinsko pokojninsko zavarovanje, varčevanje in naložbe (32). V zvezi z neživljenjskim zavarovanjem je Komisija med drugim že obravnavala zavarovanje motornih vozil, požarno, transportno, zdravstveno in premoženjsko zavarovanje, zavarovanje splošne civilnopravne odgovornosti, nezgodno zavarovanje, zavarovanje pravne zaščite, zavarovanje za primer poškodbe pri delu in kreditno zavarovanje (33). Vendar bi se lahko s stališča ponudbe obravnavali širši proizvodni trgi. V tem sklepu natančna opredelitev proizvodnega trga ni potrebna.
            
         
               (73)
            
            
               Komisija je analizirala tudi distribucijo zavarovalnih produktov in potrdila, da upoštevni trg za distribucijo neživljenjskega ali življenjskega zavarovanja vključuje vse zunanje distribucijske poti (tj. poti prek tretjih oseb ali nelastniške poti), kot so zavarovalni posredniki, zastopniki in drugi posredniki (34). Vendar v tem sklepu natančna opredelitev proizvodnega trga ni potrebna.
            
         
               (74)
            
            
               V zvezi z geografskim trgom je Komisija v prejšnjih sklepih (35) opredelila, da so trgi za življenjsko zavarovanje zaradi nacionalnih distribucijskih poti, ugotovljene tržne strukture, fiskalnih omejitev in različnih regulativnih sistemov nacionalni. Enak pristop bo upoštevan v tem primeru, pri čemer se bo kot geografski trg štelo celotno ozemlje Madžarske.
            
         
               (75)
            
            
               Tržni delež družbe Posta od leta 2007 do leta 2009 je bil na trgu produktov življenjskega zavarovanja manjši od 5 % (36), za produkte neživljenjskega zavarovanja pa manjši od 1 % (37). Na podlagi teh podatkov je mogoče ugotoviti, da so nizki tudi tržni deleži za posredovanje pri zavarovanjih.
            
         
               (76)
            
            
               Skupni tržni deleži prvih treh konkurentov so v navedenih letih znašali 52,29 %, 51,08 % in 50,1 % na trgu produktov življenjskega zavarovanja ter 54,84 %, 52,56 % in 51,66 % na trgu produktov neživljenjskega zavarovanja.
            
         
               (77)
            
            
               Brez poseganja v konkurenčno pravo je treba te dejavnike v tem sklepu obravnavati kot znak neposredne izpostavljenosti dejavnosti, ki jih izvaja družba Posta, konkurenci na zavarovalnem trgu.
            
         IV.   SKLEPNE UGOTOVITVE
   
   
               (78)
            
            
               Glede na proučene dejavnike iz uvodnih izjav 11 do 77 se lahko sklepa, da je pogoj za neposredno izpostavljenost konkurenci iz člena 30(1) Direktive 2004/17/ES na Madžarskem izpolnjen pri naslednjih dejavnostih:
               
                           (a)
                        
                        
                           storitvah, ki omogočajo polog gotovine na plačilni račun;
                        
                     
                           (b)
                        
                        
                           storitvah, ki omogočajo gotovinske dvige s plačilnega računa;
                        
                     
                           (c)
                        
                        
                           storitvah denarnih nakazil;
                        
                     
                           (d)
                        
                        
                           posredništvu pri transakcijskih računih ter povezanih produktih in storitvah;
                        
                     
                           (e)
                        
                        
                           kreditnem posredništvu;
                        
                     
                           (f)
                        
                        
                           posredništvu in sprejemanju plačilnih kartic, ki jih izdajo kreditne institucije;
                        
                     
                           (g)
                        
                        
                           posredništvu pri naložbah in namenskih varčevanjih v imenu drugih oseb;
                        
                     
                           (h)
                        
                        
                           posredništvu pri zavarovalnih produktih.
                        
                     
         
               (79)
            
            
               Ker je izpolnjen tudi pogoj o neomejenem dostopu do trga, se Direktiva 2004/17/ES ne uporablja, če naročniki oddajo naročila, katerih namen je omogočiti izvedbo storitev iz uvodne izjave 78 na Madžarskem ali če so organizirani natečaji za opravljanje take dejavnosti na Madžarskem.
            
         
               (80)
            
            
               Finančne storitve, ki jih opravlja družba Posta, so pomožne poštne storitve v skladu s členom 6(2)(b) Direktive 2004/17/ES. Za poštne storitve, ki jih opravlja družba Posta, ta prošnja za izvzetje ne velja, zato se za te dejavnosti določbe Direktive 2004/17/ES uporabljajo še naprej. V zvezi s tem je poudarjeno, da se pogodbe za javna naročila, ki zajemajo več dejavnosti, obravnavajo v skladu s členom 9 Direktive 2004/17/ES. To pomeni, da je treba, kadar naročnik izvaja „mešano“ naročilo, tj. naročilo, ki se uporablja za podporo učinkovitosti dejavnosti, izvzetih iz uporabe Direktive 2004/17/ES, in dejavnosti, ki niso izvzete, upoštevati dejavnosti, za katere je bila pogodba prvotno namenjena. Kadar se izvaja takšno mešano naročilo in kadar je prvotni namen podpora poštnim dejavnostim, se uporablja določba Direktive 2004/17/ES. Če je objektivno nemogoče določiti, kateri dejavnosti je pogodba prvotno namenjena, se pogodba dodeli v skladu s predpisi iz odstavkov 2 in 3 člena 9 Direktive 2004/17/ES.
            
         
               (81)
            
            
               Ta sklep temelji na pravnih dejstvih in dejanskem stanju od julija do oktobra 2011, kot je razvidno iz informacij, ki sta jih predložila družba Magyar Posta in madžarski organ, pristojen za konkurenco. Sklep se lahko spremeni, če bi bistvene spremembe pravnih dejstev ali dejanskega stanja povzročile, da pogoji za uporabo člena 30(1) Direktive 2004/17/ES niso več izpolnjeni.
            
         
               (82)
            
            
               Ukrepi iz tega sklepa so v skladu z mnenjem Svetovalnega odbora za javna naročila –
            
         SPREJELA NASLEDNJI SKLEP:
   Člen 1
   Direktiva 2004/17/ES se ne uporablja za javna naročila, ki jih oddajo naročniki in so namenjena omogočanju opravljanja naslednjih storitev na Madžarskem:
   
               (a)
            
            
               storitev, ki omogočajo polog gotovine na plačilni račun;
            
         
               (b)
            
            
               storitev, ki omogočajo gotovinske dvige s plačilnega računa;
            
         
               (c)
            
            
               storitev denarnih nakazil;
            
         
               (d)
            
            
               posredništva pri transakcijskih računih ter povezanih produktih in storitvah;
            
         
               (e)
            
            
               kreditnega posredništva;
            
         
               (f)
            
            
               posredništva in sprejemanja plačilnih kartic, ki jih izdajo kreditne institucije;
            
         
               (g)
            
            
               posredništva pri naložbah in namenskih varčevanjih v imenu drugih oseb;
            
         
               (h)
            
            
               posredništva pri zavarovalnih produktih.
            
         Člen 2
   Ta sklep je naslovljen na Republiko Madžarsko v skladu s Pogodbama.
   
      V Bruslju, 16. decembra 2011
      
         
            Za Komisijo
         
         Michel BARNIER
         
            Član Komisije
         
      
   
   
      (1)  UL L 134, 30.4.2004, str. 1.
   
      (2)  Glej prošnjo na strani 11.
   
      (3)  Med plačilnimi storitvami opravlja na primer storitev mednarodnih poštnih denarnih nakazil le 328 poštnih uradov, medtem ko storitev denarnega nakazila Western Union v vlogi posrednika opravlja 1 024 poštnih uradov. Med storitvami, ki se opravljajo v imenu drugih, ponuja posredništvo pri kreditni kartici Posta, posredništvo pri naložbah v obveznice in nekatere zavarovalniške proizvode le 343 poštnih uradov, proizvode transakcijskih računov OTP Bank za stranke poslovanja s prebivalstvom ponuja 244 poštnih uradov, podjetniški kredit pa ponuja le 45 poštnih uradov.
   
      (4)  Evropska centralna banka, Payment and Securities settlement system s in the European Union: non-euro area countries – Hungary (Plačilni sistemi in sistemi za poravnavo vrednostnih papirjev v Evropski Uniji: države zunaj evroobmočja – Madžarska), avgust 2007.
   
      (5)  Direktiva 2007/64/ES Evropskega parlamenta in Sveta z dne 13. novembra 2007 o plačilnih storitvah na notranjem trgu in o spremembah direktiv 97/7/ES, 2002/65/ES, 2005/60/ES in 2006/48/ES ter o razveljavitvi Direktive 97/5/ES, UL L 319, 5.12.2007, str. 1.
   
      (6)  GfK Hungaria: Folytatódik az internetes bankolás térnyerése (Obseg spletnega bančništva se še vedno povečuje), 3. november 2010, http://www.gfk.com/imperia/md/content/gfk_hungaria/pdf/press_h/2010/press_2010_11_03_h.pdf
   
      (7)  BA – kratica za bančni avtomat.
   
      (8)  Upoštevni tržni deleži so se izračunali v razmerju do skupne vrednosti transakcij. Glej stran 34 prošnje.
   
      (9)  Glej stran 32 prošnje.
   
      (10)  Madžarska nacionalna banka, Nothing is Free: a survey of the social costs of the main payment instruments in Hungary (Nič ni brezplačno: raziskava socialnih stroškov glavnih plačilnih instrumentov na Madžarskem), avtorji: dr. Anikó Turján, Éva Divéki, Éva Keszy-Harmath, Gergely Kóczán, Kristóf Takács, Occasional Paper št. 93, 2011.
   
      (11)  Glej strani 35 in 36 prošnje.
   
      (12)  POS – točka prodaje (angl. „Point of Sale“).
   
      (13)  Upoštevni tržni deleži so se izračunali v razmerju do skupne vrednosti transakcij. Glej stran 36 prošnje.
   
      (14)  Glej strani 35 in 36 prošnje.
   
      (15)  Zadeva COMP/M.5384 – BNP PARIBAS/FORTIS, stran 3.
   
      (16)  Zadeva COMP/M.4844 – Fortis/ABN AMRO Assets.
   
      (17)  Zadeve COMP/M.2225 – FORTIS/ASR, stran 3, COMP/M.5075 – Vienna Insurance Group/Erste Bank Versicherungssparte in COMP/M.5384 – BNP PARIBAS/FORTIS, stran 15.
   
      (18)  Zamenjava v primeru nekaterih finančnih produktov za prebivalstvo in mala podjetja – preiskava sektorja – končno poročilo z dne 5. februarja 2009, GVH – madžarski organ, pristojen za konkurenco. GVH je to študijo o zamenjavi banke izvedel za obdobje 2002–2006.
   
      (19)  Zamenjava v primeru nekaterih finančnih produktov za prebivalstvo in mala podjetja – preiskava sektorja – končno poročilo z dne 5. februarja 2009, GVH – madžarski organ, pristojen za konkurenco, ter s tem povezana dopolnilna študija „Informacije in izkušnje v zvezi z zamenjavo banke“, povzetek analize o trgu za stranke, Millward Brown, september 2006.
   
      (20)  Ipsos: Finančne storitve, storitve v zvezi s transakcijskimi računi, povzetek raziskave o strankah poslovanja s prebivalstvom, januar 2009.
   
      (21)  Zadeva COMP/M.4844 – Fortis/ABN AMRO Assets.
   
      (22)  V skladu z dodatnimi informacijami, ki jih je vlagateljica predložila v dopisu z dne 2. septembra 2011.
   
      (23)  Zadeva COMP/M.5241 – American Express/Fortis/Alpha Card.
   
      (24)  Zadeve COMP/M.3894 – Unicredito/HVB, COMP/M.2567 – Nordbanken/Postgirot, COMP/M.3740 – Barclays Bank/Foerenngssparbanken/JV, COMP/M.4844 – Fortis/ABN AMRO Assets, COMP/M.5241 – American Express/Fortis/Alpha Card.
   
      (25)  Odgovor GVH z dne 15. septembra 2011 na dopis Komisije z dne 8. avgusta 2011 v zvezi s prošnjo za informacije.
   
      (26)  Zadevi COMP/M.3740 – Barklays Bank/Foereningssparbanken/JV in COMP/M.2567 – Nordbanken/Postgirot.
   
      (27)  Odgovor GVH z dne 15. septembra 2011 na dopis Komisije z dne 8. avgusta 2011 v zvezi s prošnjo za informacije.
   
      (28)  Zadeva COMP/M.3894 – Unicredito/HVB, zadeva COMP/M.5384 – BNP Paribas/FORTIS.
   
      (29)  Zadevi COMP/M.2225 – Fortis/ASR, COMP/M.1172 – Fortis AG/Generale Bank.
   
      (30)  Zadeva COMP/M.4155 – BNP Paribas/BNL.
   
      (31)  Zadeva COMP/M.4284 – AXA/Winterhur, zadeva COMP/M.5384 – BNP Paribas/FORTIS.
   
      (32)  Zadeva COMP/M.4047 – Aviva/Ark life, zadeva COMP/M.4284 – Axa/Winterthur, zadeva COMP/M.4701 Generali/PPF Insurance Business.
   
      (33)  Zadeva COMP/M.4284 – Axa/Winterthur, zadeva COMP/M.4701 – Generali/PPF Insurance Business, zadeva COMP/M.2676 – Sampo/Vama/IF Holding/JV.
   
      (34)  Zadeva COMP/M.4284 – AXA/Winterthur, zadeva COMP/M.4844 – Fortis/ABN AMRO Assets.
   
      (35)  Zadevi COMP/M.5075 – Vienna Insurance Group/Erste Bank Versicherungssparte, COMP/M.4844 – Fortis/ABN AMRO Assets.
   
      (36)  Tržni delež je izračunan na podlagi prihodkov od premij.
   
      (37)  Glej opombo 36.